Il-whistleblowing – jew rappurtar tal-ksur – fil-kuntest tal-Bank Ċentrali Ewropew, huwa l-proċess li permezz tiegħu tista' tirrapporta ksur rilevanti tal-liġi tal-Unjoni Ewropea mwettaq minn bank taħt superviżjoni, superviżur nazzjonali jew il-BĊE nnifsu. Jekk tissuspetta li bank sorveljat, superviżur nazzjonali jew il-BĊE kiser il-liġi relevanti tal-UE, tista' tirrapporta s-suspetti tiegħek lill-BĊE permezz tal- pjattaforma tal-whistleblowing esterna sigura. Qabel ma tuża l-pjattaforma tal-whistleblowing, jekk jogħġbok kun żgur li taf x'tip ta' informazzjoni tista' tiġi sottomessa lill-BĊE, u kif taħdem is-sottomissjoni permezz tal-pjattaforma – kif deskritt hawn taħt. Please also read the Dikjarazzjoni ta' privatezza and Informazzjoni legali importanti . Meta tikkuntattja l-BĊE permezz tal-pjattaforma tal-whistleblowing? Ikkuntattja l-BĊE permezz tal-pjattaforma tal-whistleblowing jekk: bank taħt superviżjoni (terminu legali: entità taħt superviżjoni) jikser il-liġi UE relevanti superviżur nazzjonali jew il-BĊE nnifsu (terminu legali: awtorità kompetenti) jikser il-liġi UE rilevanti bank li jkun taħt sorveljanza diretta mis-superviżur nazzjonali tagħhom jikser id-deċiżjonijiet tal-BĊE jew ir-regolamenti tal-BĊE li jimponu obbligi fuqu fir-rigward tal-BĊE Ikkuntattja lis-superviżur nazzjonali jekk: il-bank huwa taħt is-superviżjoni diretta tas-superviżur nazzjonali u mhux mill-BĊE Kun af min jissorvelja l-bank tiegħek il-ksur għandu x'jaqsam mal-protezzjoni tal-konsumatur jew l-implimentazzjoni ta' regoli kontra l-ħasil tal-flus minn banek taħt superviżjoni – il-BĊE mhuwiex kompetenti biex jinvestiga dan it-tip ta' ksur u ma jipprovdi l-ebda parir legali dwar dawn il-kwistjonijiet Awtoritajiet nazzjonali responsabbli għall-ħarsien tal-konsumatur Awtorità Bankarja Ewropea - ir-rokna tal-konsumatur Definizzjonijiet legali: entità taħt superviżjoni u awtorità kompetenti Entitajiet taħt superviżjoni huma msemmija, skont ir-Regolament Qafas MSU bħala: istituzzjonijiet tal-kreditu stabbiliti fl-Istati Membri parteċipanti kumpanniji holding finanzjarji stabbiliti fi Stati Membri parteċipanti kumpanniji holding finanzjarji mħallta stabbiliti fi Stati Membri parteċipanti friegħi stabbiliti fl-Istati Membri parteċipanti minn istituzzjonijiet ta' kreditu stabbiliti fi Stati Membri mhux parteċipanti. L-awtoritajiet kompetenti nazzjonali huma superviżuri nazzjonali (imsemmija wkoll bħala l-awtoritajiet kompetenti nazzjonali) u l-BĊE. Biex issir taf liema entitajiet huma taħt superviżjoni mis-superviżur nazzjonali u li huma taħt is-superviżjoni tal-BĊE, jekk jogħġbok iċċekkja l- lista aġġornata regolarment ta' entitajiet t aħt superviżjoni, li tinkludi aktar spjegazzjonijiet. X'inhi l-liġi rilevanti tal-Unjoni Ewropea? Il-liġi rilevanti tal-Unjoni Ewropea, għall-finijiet tal-mekkaniżmu ta' rappurtar ta' ksur/whistleblowing (BRM), tinkludi r-regoli relatati mas-superviżjoni prudenzjali tal-istituzzjonijiet ta' kreditu. Il-BĊE japplika dawn ir-regoli meta jwettaq il-kompiti mogħtija lilu mir-Regolament dwar il- Mekkaniżmu Superviżorju Uniku (MSU) . Dawn ir-regoli huma magħmula minn regolamenti applikabbli direttament bħar- Regolament dwar ir-Rekwiżiti Kapitali (CRR). Meta d-direttivi jitqiesu bħala liġi tal-UE rilevanti, l-implimentazzjoni nazzjonali ta' dawn id-direttivi huma wkoll meqjusa bħala liġi tal-UE rilevanti – pereżempju implimentazzjonijiet nazzjonali tad- Direttiva dwar ir-Rekwiżiti Kapitali (CRD IV). Jekk ir-regolamenti applikabbli direttament jagħtu għażliet lill-Istati Membri, il-leġiżlazzjoni nazzjonali li teżerċita tagħmel dawk l-għażliet titqies bħala liġi tal-UE rilevanti. Ir-regolamenti tal-BĊE, bħar- Regolament Qafas MSU u d-deċiżjonijiet tal-BĊE, huma wkoll meqjusa bħala liġi tal-UE rilevanti. Deċiżjonijiet tal-BĊE u l-proċess tat-teħid tad-deċiżjonijiet Il-ksur għandu jiġi rrappurtat permezz tal-pjattaforma tal-whistleblowing. Ir-rapporti kollha għandhom jiġu sottomessi bil-bona fidi u għal motivi raġonevoli L-abbuż tal-pjattaforma tal-whistleblowing jista' jikkostitwixxi reat kriminali. Sabiex jipproteġi r-reputazzjoni u d-drittijiet tal-partijiet kollha involuti, il-BĊE jista' għalhekk jistitwixxi proċedimenti kriminali fil-livell nazzjonali jekk rapport ma jkunx ġie sottomess bil-bona fidi. Irrapporta ksur permezz tal-pjattaforma tal-whistleblowing L-informazzjoni sottomessa lill-pjattaforma tal-informazzjoni tiġi pproċessata esternament f'isem il-BĊE mill-fornitur terz sigur EQS Group AG. Il-Grupp EQS m'għandux aċċess għall-kontenut tas-sottomissjonijiet. Għal iżjed informazzjoni jekk jogħġbok aqra d- dikjarazzjoni ta' privatezza sħiħa. Pass 1 : Imla l l-formula onlajn L-informazzjoni tista' tiġi pprovduta fi kwalunkwe lingwa tal-UE Ir-rapporti anonimi huma aċċettati L-informazzjoni pprovduta għandha tkun preċiża u kompleta kemm jista' jkun Pass 2 : Issottometti d-dokumenti ta' appoġġ (ara iktar l-isfel) Kif tissottometti dokumenti ta' appoġġ Il-BĊE jirrakkomanda s-sottomissjoni ta' dokumenti biex l-allegazzjonijiet jiġu sostnuti. Jista' ma jiħux miżuri ta' azzjoni ulterjuri jekk ir-rapport ikollu allegazzjonijiet mhux issostanzjati. Issottometti d-dokumenti billi tuża l-funzjoni biex ittellagħhom fuq il-pjattaforma tal-whistleblowing billi tagħżel il-fajl(s) relevanti u tikklikkja l-buttuna tal-upload meta tintalab tagħmel hekk. Jekk jogħġbok kun żgur li, meta tissottometti l-informazzjoni b'mod anonimu, inti tneħħi informazzjoni li tista' tidentifikak – pereżempju proprjetajiet ta' fajl li jista' jkun fihom ismek bħala awtur ta' dokument. Liema dokumenti nista' ntella? Dawn il-formati ta' fajls li ġejjin huma aċċettati (sa daqs massimu ta' 10 MB): PDF, Word, Excel, Power Point, GIF u JPEG. X'hemm fl-inbox? L-inbox huwa kanal ta' komunikazzjoni sigur li nipprovdulek wara li tkun bagħtet informazzjoni lill-pjattaforma tal-whistleblowing. Anki meta' tibgħat informazzjoni anonimament, xorta nipprovdulek inbox. Wara s-sottomissjoni, tirċievi numru tar-rapport ta' ksur uniku u jkollok tagħżel password. L-inbox tiegħek tippermettilek tiċċekkja l-istatus tar-rapport tiegħek. Nużaw l-inbox ukoll biex ngħidulek jekk ikollniex bżonn iktar informazzjoni fir-rigward tar-rapport tiegħek. Importanti : Mhux possibbli li jingħatalek lura l-aċċess għall-inbox tiegħek jekk tinsa n-numru tar-rapport tal-ksur jew il-password. Kif tiċċekkja l-inbox tiegħek Jekk jogħġbok idħol fl-inbox tiegħek biex tivverifika l-istat tar-rapport tiegħek u biex tivverifika jekk il-BĊE jeħtieġx informazzjoni addizzjonali. Idħol bl-użu tan-numru tar-rapport tal-ksur uniku li nipprovdulek permezz tal- pjattaforma tal-whistleblowing u l-password li inti ħolqot. Importanti : Mhux possibbli li jingħatalek lura l-aċċess għall-inbox tiegħek jekk tinsa n-numru tar-rapport tal-ksur jew il-password. Kif jiġu ttrattati r-rapporti ta' ksur? Tim ta' esperti jivvaluta jekk ir-rapport ikunx rilevanti għall-BĊE jew għal superviżur bankarju nazzjonali. Jekk it-tim ta' esperti jikkonkludi li r-rapport huwa rilevanti, dan jgħaddih lill-qasam responsabbli fi ħdan il-BĊE, jew lil superviżur bankarju nazzjonali. Rapport rilevanti jista' jwassal għal azzjonijiet superviżorji li qed jittieħdu – pereżempju, talbiet għal informazzjoni, spezzjonijiet fuq il-post, miżuri superviżorji jew proċeduri ta' sanzjoni. Minħabba r-regoli ta' segretezza professjonali, m'aħniex permessi nikkomunikaw l-eżitu ta' rapport lill-informatur. Madankollu, kull sena jiġi ppubblikat sommarju aggregat u anonimizzat tar-rapporti ta' ksur u tal-azzjonijiet konsegwenzjali meħudin bħala parti mir-rapport annwali tal-BĊE dwar l-attivitajiet superviżorji. Kunfidenzjalità Ir-rapporti kollha jiġu ttrattati b'mod kunfidenzjali fl-osservanza tal-qafas ta' protezzjoni tad-dejta tal-UE. Il-BĊE jipproteġi d-dejta personali u jiżgura protezzjoni xierqa kemm għall-persuni li jirrapportaw il-ksur kif ukoll għall-persuni akkużati. Dikjarazzjoni ta' kunfidenzjalità